**Dragi petošolci,**

Vsi skupaj smo pristali v eni čudni situaciji, ko smo prisiljeni ostati doma.

Groooza, biti samo doma…saj postane dooolgčas do onemoglosti. Zato so nam na RTV SLO pripravili posebne oddaje, ki si jih lahko skupaj ogledamo in se pri tem tudi nekaj naučimo.

Za danes te prosim, da si najprej oglej delček oddaje **IZODROM**, ki jo najdeš na spodnji povezavi (arhiv rtv slo, 21.3.2020).

<https://4d.rtvslo.si/arhiv/izodrom-posebna-oddaja-za-otroke/174680102>

**(Z miško se postaviš na zgornji link, z prstom leve roke stisni Ctrl in sočasno dvakrat klikni s kazalcem leve roke na miški. Sedaj malo počakaj, da se poveže.)**

Oglej si celo oddajo.

Če si pa ne boš želel ogledati cele oddaje, pa je zelo zanimivo za nas od **12:04** naprej.

( Z miško pojdi in poišči na spodnjem časovnem drsniku ta čas.)

Od tebe bi rad povratno informacijo o **»****ČIKABUMŠČINI«.**

Najprej poglej odlomek o ČIKABUMŠČINI in sodeluj z mojim glasbenim prijateljem Bojanom Cvetrežnikom.

Potem pa odgovori na spodnja vprašanja in odgovore zapiši v glasbeni zvezek.

Najprej zapiši datum, nato pa naslov: **UTRJEVANJE (ritem)**

Nato odgovori na vprašanja, ki izhajajo iz te oddaje: **( piši samo odgovore na vprašanja )**

1. Kaj je ritem?\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. Ali ČIKABUMŠČINO lahko zamenjamo tudi za kakšen drug jezik?\_\_\_\_\_\_\_\_\_\_\_\_\_\_
3. Kako smo mi poimenovali ritmične zloge?\_\_\_\_\_\_\_\_\_\_\_\_\_\_\_\_\_\_\_\_\_
4. Kako smo poimenovali TIŠINO (**njam)** v glasbi?\_\_\_\_\_\_\_\_\_\_\_\_\_\_\_\_\_
5. Nariši vse ritmične zloge, ki smo jih spoznali!

Za tiste, ki želite še malo več:

* poslušajte oddajo še naprej in odgovorite na naslednji vprašanji:
1. pri **beat boksanju** uporabljamo (pravilno obkroži):

a) RITEM

b) MELODIJO

Poskušaj oponašati beatboks in se igraj. Izmisli si svoj beatboks ritem in ga posnami na mobitel. Svojo idejo mi lahko pošlješ na moj naslov**: mladen.ravnikar@gmail.com**